પ્રદેશ કોંગ્રેસના નેતાઓ સાથે દિલ્હી સ્ક્રીનિંગ કમિટીએ ત્રણ દિવસ સુધી ઉમેદવારોની પસંદગી મામલે લાંબી મંત્રણા કર્યા બાદ પણ સત્તાવાર ઉમેદવારોની પ્રથમ યાદીની જાહેરાત વિલંબમાં મુકાઇ છે. જો કે દિલ્હીમાં ઉમેદવારોની પસંદગી ઉપરાંત ચૂંટણીમાં કોંગ્રેસની રણનીતિ, સ્ટાર પ્રચારકો,સંગઠનના મુદ્દા પણ ચર્ચાયા હતા. પ્રદેશ પ્રભારી અશોક ગહેલોત, પ્રદેશ પ્રમુખ ભરતસિંહ સોલંકી સહિતના ટોચના નેતાઓ દિલ્હીથી પરત ફરતા સૂનું પડેલુ પ્રદેશ કોંગ્રેસ કાર્યાલય રાજીવ ગાંધી ભવન આજથી ફરીથી ધમધમતું થશે.